1. *Оразымбетова Г.Ш., Ақмолдаева Б.Қ.* - Физикалық географиялық аудандастырудың принциптері мен әдістемелері……………………………………35
2. *Мақаш К.К., Оразымбетова К.Ш..* - Инновациялық оқыту әдісін енгізудің кейбір мәселелері………….37
3. *Оразымбетова Г.Ш*., *Бекқұлиев А.Ә.* - Географияны оқытудағы жаңа ақпараттық технологияларды пайдалану…………………………………………………………..39

**Физикалық географиялық аудандастырудың принциптері мен әдістемелері.**

**Оразымбетова Г.Ш., Ақмолдаева Б.Қ.**

Физикалық географиялық аудандастырудың мәселелерін көптеген географ ғалымдары қарастырған. Атап айтсақ С.К Колесник, А.Гвоздецкий, А.Г Исаченко, Ф.Н Мильков, Н.Н Михайлов, В.С Преображенский, В.М Чупахин, В.Н Прокаев, А.Е Федина т.б. Аталған ғалымдар қазіргі таксономиялық бірлік жүйесінің, таулы және жазық аймақтардың ландшафттық жіктеу принциптері мен әдістемелерінің негізін қалаған. Осы бағыттағы әр түрлі іс – тәжірбиелер болашақта ландшафттанушыларға физикалық географиялық аудандастыру принциптері мен әдістемелерін

құруға жол ашты.

Физикалық географиялық аудандастыру - бұл ландшафт жүйесі мен ландшафттарды карталау. Мұнсыз бірде-бір аймақ ландшафты зерттелмейді. Аудандастыруда геожүйелердің иерархиясы құрылады. Негізгі бірліктер жоғарыдан төмен қарай жіктеледі. Атап айтсақ физикалық географиялық ел, провинция, аудан. В.А Сочава бойынша (1978) аудандастыру негізінде – геохор жіктелуі, ал жүйелеуде геомер жіктелуі жатыр.

Алғаш рет Ресейдің Азиялық бөлігін 1913 жылы Л.С Берг аудандастырудың екі жүйесін ұсынды: ландшафт және морфологиялық облысты. Аймақтық аудандастырудағы төменгі бірлігіне зоналды және азоналды ерекшіліктерін көрсететін физикалық географиялық провинция алынған.

Физикалық географиялық провинция – физикалық географиялық елдің біртұтас құрылымдық элементі. Оротектоникалық және зоналды бірлікпен сипатталады. Физикалық географиялық елге мега деңгейдегі морфоқұрылым мен табиғи зоналар сәйкес келсе, ал провинцияға макро деңгейдегі морфқұрылым және бір ғана табиғи зона сәйкес келеді.

Аудандастыру астарында пайда болу процесі мен тұрақтану, аймақ бірліктерінің классификациясының мәні жатыр. Яғни табиғатта болатын обьективті процестер. Кешенді физикалық географиялық аудандастырудың мақсаты мен мазмұны әртүрлі болуы мүмкін. Әр аудан, құрылымындағы компоненттерге байланысты өзінше бір күрделі болмақ. Ол ең алдымен географиялық орнына, абсолюттік биіктігіне, беткей экспозициясына байланысты. Кешенді физикалық географиялық аудандастырылу жердің географиялық қабықшасындағы – зоналдық, провинциялдық, азоналдық болып топталуы қажет. Көрсеткіштер әр таксономиялық рангтағы табиғи кешендерді көрсетпек. Жергілікті ерекшіліктер мен кешеннің генезисі физикалық географиялық аудандастыруда маңызы зор. Табиғи аудандастыру табиғаттың географиялық заңдылықтарына бағыну керек.

Аудандастыру негізіне зоналық заңдылықтары алынады. Ландшафтта ендік зоналыққа бағынбайтын заңдылықтар, яғни абсолютті биіктік, жер бедері, субстрат т.б.- азоналды деп аталады.

Провинциялық қатынастар зоналды (климат, өсімдік, топырақ) және азоналды кешен компоненттерінің ара қатынасынан туындайды. Мұнда зоналық құбылысы анық байқалады. Территориялық кешендер әдетте зоналды және провинциялды болып жіктеледі.

Физикалық географиялық аудандастыруда генетикалық принцип ең маңызды роль атқарады. Әр физгеографиялық аймақтың өзінің даму тарихы бар. Осы принциптерді қолдану қажеттіліктері А.А Григорьева, А.Г Исаченко, Н.А Гвоздецкий, Ф.Н Мильков, Н.Н Михайлов, Г.Д Рихтер, Н.А Солнцев, В.М Чупахин еңбектерінде көрініс тапқан. Генетикалық принцип негізінде геологиялық, геоморфологиялық бірлік түсініктері қарастырылған. Дегенмен, осы принципте ландшафттың генетикалық принципі негізге алынған.

Д.Л Арманд бойынша көрсетілген бірліктер ландшафттың даму тарихымен бірге қарастырылса ғана физикалық географиялық аудандастыру кешенді болмақ. Полеогеографиялық мәліметтердің аз болуы генетикалық принципті қолдануды қиындатады. Осы мәселені шешу мақсатында ландшафттық-типологиялық орта масштабты карта жасалу керек. Картада ең төменгі бірліктер - аудандар деп көрсетіледі.

Физикалық географиялық курстарында аймақтық аудандастырылу әдістемелеріне көп мән беріледі. Бірақ қазір аудандастырылудың негізгі әдісі деп айтатындай әдістер жоқ. Практика бойынша ұсақ масштабты физикалық географиялық аудандастырылуда аналитикалық материалдармен қамтылған, жақсы зерттелген аудандарды камералды жолмен жүзеге асыруға болады. Орта және ірі масштабты аудандастыруда әсіресе таулы аймақ үшін, онда далалық зерттеу жұмыстарын жүргізуді қамтамасыз етеді. Бұл үшін масштабы 1:1 000 000 ландшафт картасы қажет. Ірі масштабты карта мен типологиялық карта қосымша материал орнында болмақ. Олар белгілі бір аймақтың ландшафттық құрамын анықтауға мүмкіндік береді.

Кең таралған әдістеменің бір түрі жекелеген түрді аудандастыру картасын құрастыру әдісі. Яғни жергілікті учаскенің топырақ, өсімдік, геоморфологиялық карталарын бір-біріне қабаттастыру арқылы, кешеннің физгеографиялық картасын жасалады. Осы жекелеген карталарды құрастыруда авторлар әртүрлі әдістерді қолданады. Бірақ кей-кездері көрсетілген облыс шекаралары бір-бірімен сәйкес келмеуі мүмкін. Мұндай жағдайда кешеннің жобаланып алынған шекараларын қолдану мүмкіндігі туады.

Картографиялық әдіс қосымша болып табылады. Әдісті қолдануда топографиялық, топырақ, климат, өсімдік т.б карталар пайдаланылады. Аталмыш әдіс жер бедері, гидрография, геология, топырақ, өсімдік жайлы алғашқы мәліметтерді береді.

Жетекші фактор әдісі. Ландшафт – типологиялық карта жоқ болған кезде, бұл әдіс жиі қолданылады. Осы әдіске А.А Григорьев, Д.Л Арманд, Н.И Михайлов, Ф.М Мильков т.б зерттеуші-ғалымдар үлкен мән берген. Бұл әдісте тек қана негізгі факторды көзге алу керек. Мысалы, таулы аймақтар үшін – оротектоникалық фактор, ал жазықтар үшін – топырақ, өсімдік жетекші фактор. Сондықтан да жетекші фактор әдісі тұтас қарастырылуы керек.

Соңғы уақытта сандық әдіс туралы жиі айтылып жүр. Бірақ бұл әдіс аз қолданыста. Сандық көрсеткіші бар саланы таңдау мақсатында аймаққа толық спецификалық тұрғыдан әсер ететін белгілерін аламыз. Оған климат, топырақ, өсімдіктің биологиялық өнімділігі, жер бедерінің даралану деңгейі, ландшафттың абсолюттік биіктіктері т.б сандық сипаттағы көрсеткіштерді жатқызамыз. Дегенмен таксономиялық бірліктерді жекелей зерттегенде сандық әдіс пайдаланылады.

Қорыта келе физгеографиялық аудандастырылудағы арнайы әдісті, ландшафттық типологилық карталар негізінде аймақтардың шекараларын түсіру әдісін қолданамыз. Осы әдіске В.С Преображенский , В.М Чупахин т.б ғаламдар көп назар аударған. Қазіргі кезде ландшафттанушылар әр түрлі таксономиялық рангтағы геожүйелерді жіктеуге зор мән беруде.

Қолданылған әдебиеттер

1. В.М Чупахин, природно-геогрфическое ройонирование Изд. Ташкент, 1984 С 206-255)

2.В.С Преображенскийдің «Ландшафтные исследование» М, 1986, С 63-72/